** Obec Trnovec nad Váhom**

Materiál č. 3 na 12. zasadnutie Obecného zastupiteľstva v Trnovci nad Váhom dňa 08.02.2016

K bodu programu 4:**„** **Žiadosti o poskytnutie finančných dotácií z rozpočtu Obce Trnovec nad Váhom na rok 2016- FK Dynamo a TJ Dynamo Trnovec nad Váhom“**

**1. Dôvodová správa**

**Dôvodová správa k materiálu č. 3 na 12. zasadnutie OZ v Trnovci nad Váhom**

Na Obecný úrad v Trnovci nad Váhom boli v októbri 2015 doručené žiadosti o poskytnutie dotácie na rok 2016. Žiadosti doručili FK Dynamo Trnovec nad Váhom a TJ Dynamo Trnovec nad Váhom. Uvedené žiadosti boli v januári 2016 prerokované komisiami pri OZ v Trnovci nad Váhom a to Komisiou športu a Komisiou finančnou a podnikateľskou.

TJ Dynamo Trnovec nad Váhom požiadalo o poskytnutie dotácie z rozpočtu obce na vzdelávanie, výchovu a rozvoj telesnej kultúry vo výške 7054 eur.

Dôvodom ich žiadosti financovania z prostriedkov obce Trnovec nad Váhom je skutočnosť, že TJ Dynamo Trnovec nad Váhom má príjmy len z podielu zaplatenej dane t.j. 2% a tento príjem nepostačuje na pokrytie všetkých nákladov spojených s chodom občianskeho združenia.

**Sumár výdavkov na rok 2016**

|  |  |
| --- | --- |
| Štartovné a registrácia pre súťažný ročník 2016 | 367 eur |
| Materiálne vybavenie hráčov pre súťažný ročník 2016 | 3280 eur |
| Loptičky pre súťažný ročník 2016 | 555 eur |
| Občerstvenie na zápas- súť. ročník 2016 | 270 eur |
| Cestovné náklady za súť. ročník 2016 | 1066 eur |
| Prenájom telocvične na tréningy a zápasy | 2200 eur |
| Letné sústredenie | 880 eur |
| Iné náklady súvisiace s chodom šport. klubu | 216 eur |
| **Výdavky spolu:** | **8834 eur** |

**Vlastné zdroje: 1780,00 eur**

**Dotácia požadovaná od obce: 7054,00 eur**

**Sponzorské a iné: 0,00 eur**

**Spolu príjmy: 8834,00 eur**

TJ Dynamo Trnovec nad Váhom pozostáva z: ,,A“ mužstvo (2. liga-kraj Nitra, Trenčín), ,,B“ mužstvo (4. liga- kraj Nitra), ,,C“ mužstvo (MO Šaľa).

Uvedená žiadosť bola prerokovaná na zasadnutí Komisie športu a Komisie finančnej a podnikateľskej. Predseda Komisie športu, p. PaedDr. Suba, PhD. , na zasadnutí komisie dňa 01.02.2016 oboznámil svojich členov s požiadavkami TJ Dynamo a po vzájomnej diskusii komisia odporučila OZ schváliť podporu pre TJ Dynamo Trnovec nad Váhom v navrhnutej výške- 7054,00 eur a zároveň posunula žiadosť na posúdenie Komisii finančnej a podnikateľskej. Žiadosť o dotáciu TJ Dynamo Trnovec nad Váhom bola Komisiou finančnou a podnikateľskou dňa 03.02.2016 dôkladne prejednaná a následne komisia odporučila OZ schváliť dotáciu pre TJ Dynamo Trnovec nad Váhom vo výške 6000,00 eur.

Ďalšou žiadosť, ktorá bola obci doručená, bola žiadosť FK Dynamo Trnovec nad Váhom.   
FK Dynamo Trnovec nad Váhom podal žiadosť o dotáciu na rok 2016 pre rozvoj a vytváranie dobrých podmienok pre aktivity pre zdravší spôsob života v našej obci. Celková výška dotácie predstavuje sumu vo výške 13 400 eur.

Rozpočet projektu (FK Dynamo Trnovec nad Váhom)

|  |  |  |  |
| --- | --- | --- | --- |
| **Položka** | **Rozpočet v eur** | | |
| 1. **Náklady na projekt** | **celkom:** | **od obce:** | **iné:** |
| K1 materiál na údržbu budovy | 500,00 | 400,00 | 100,00 |
| K2 materiál na údržbu ihriska(benzín, hnojivo, trávnik, valcovanie, rekult. a pod.) | 1400,00 | 1120,00 | 280,00 |
| K3 vybavenie pre hráčov a trénerov (športové potreby, kopačky, rukavice, dresy, lopty a pod., športová príprava mimo) | 3100,00 | 2480,00 | 620,00 |
| K4 cestovné náhrady | 2500,00 | 2000,00 | 500,00 |
| K5 občerstvenie pre hráčov | 1300,00 | 1040,00 | 260,00 |
| K6 energie | 4000,00 | 3610,00 | 390,00 |
| K7 faktúry, poplatky SFZ, OBFZ, RGP, prestupy,... | 2700,00 | 2160,00 | 540,00 |
| K8 štartovné na turnajoch, prenájom, účtovníctvo | 550,00 | 440,00 | 110,00 |
| K9 ostatné (administratíva, kancelárske potreby, poštovné a pod.) | 200,00 | 150,00 | 50,00 |
| Zmluvy s trénermi |  |  |  |
| 1. **Celkové náklady na projekt** | 16 250,00 | 13 400,00 | 2850,00 |
| 1. **Prostriedky získané z iných zdrojov**   Členské príspevky  2 %  Vstupné  Iné | 200,00  1400,00  300,00  1000,00  Spolu: 2900,00 eur | | |
| 1. **Prostriedky žiadané od Obce Trnovec nad Váhom** | **13 400,00 eur** | | |

FK Dynamo Trnovec nad Váhom pozostáva z: ,,A“ mužstvo- dospelí-8. liga, mužstvo dorastencov-6. liga a mužstvo žiakov-4. liga.

Skutočne vynaložené výdavky Obce Trnovec nad Váhom na činnosť FK Dynamo Trnovec nad Váhom boli za uplynulý rok 2015 nasledovné:

|  |  |  |  |
| --- | --- | --- | --- |
| Tarifný plat | | | 4 605,65 |
| Odmeny | | | 626,00 |
| Poistné do poisťovní | | | 2 305,92 |
| Všeobecný materiál | | | 450,00 |
| Údržba ihriska - kosenie | | | 820,05 |
| Stravovanie | | | 524,01 |
| Dohoda- tréneri | | | 9 164,14 |
| Dotácia obce na pod. športu- FK | | | 13 400,00 |
| Spolu |  |  | **31 895,77** |

Uvedená žiadosť futbalového klubu bola taktiež prerokovaná na zasadnutiach Komisie športu a Komisie finančnej a podnikateľskej. Obe komisie žiadosť zobrali na vedomie, zhodli sa na rovnakom názore a po dôslednom zvážení komisie odporučili poslancom Obecného zastupiteľstva v Trnovci nad Váhom neschváliť podporu pre FK Dynamo Trnovec nad Váhom pokiaľ sa nevyriešia základné vzťahy ku svojim členom a pokiaľ klub bude konať v rozpore so svojimi stanovami (t. j. nezvolanie výročnej členskej schôdze, atď.)